સામાન્ય રીતે ગ્રામ્ય વિસ્તારોમાં ભાજપને પાટીદારોના મતો મળતા હતા પરંતુ આ વખતે પાટીદારોએ ચલાવેલા અનામત આંદોલનથી સરકાર સામે પ્રચંડ રોષ જન્મ્યો હતો અને આ રોષનું પ્રતિબિંબ આજના પરિણામમાં જોવા મળ્યું છે. પાટીદારોના આંદોલનને જ્યાં જોરદાર પ્રતિસાદ મળ્યો હતો તેવા મોરબી, અમરેલી, રાજકોટ, જૂનાગઢ જિલ્લામાં પંચાયતોમાં ભાજપને ભૂતકાળમાં ક્યારેય ન થયું હોય તેવું નુકસાન થયું છે.